o
Kun tulin Israeliin 70-luvulla, heitä oli hyvin vähän.
80-luvulla heitä oli muutama sata, ja nykyään heitä on tuhansia.
Lukumäärä kasvaa koko ajan,
ja messiaanisia juutalaisia on nykyään noin 10-15 tuhatta.
Saman verran saattaa olla piilouskovia.
Tapaan usein israelilaisia, jotka kertovat uskoneensa jo pitkään,
mutta eivät ole tienneet mitä tehdä uskonsa kanssa.
Kristuksen ruumiin jäsenmäärä tässä maassa on kasvussa.
Seurakunta on suhteellisen nuori,
kätilöinä ovat enimmäkseen olleet evankeliset kristityt.
Seurakunta etsii identiteettiään.
Alussa seurakunnassa vallitsi alkuinnostus
ja asioita tehtiin spontaanisti.
Tämän jälkeen seurakunta kävi läpi eräänlaisen erämaajakson,
ja nyt maahanmuuttajat ovat kasvattaneet jäsenmäärää.
Messiaaninen seurakunta ymmärtää nyt paremmin tehtävänsä Israelissa
ja kansojen keskuudessa.
Seurakunnalla on paljon tarpeita,
koska ero köyhien ja rikkaiden välillä kasvaa Israelissa.
Osalle seurakuntalaisista on vaikeaa hankkia elantonsa ja maksaa laskut.
Tietenkin on olemassa parempiosaisempiakin uskovia.
Mutta tällaiset vaikeudet ovat osa elämää Israelissa.
Muistan, kun ihmiset eivät ymmärtäneet Jeesuksesta puhuttaessa
kenestä on kyse. He luulivat, että puhumme Joosuasta.
Ihmiset ovat tottuneet nimeen "Jeshu", mikä on lyhennys sanoista:
"Syljettäköön hänen nimensä ulos".
Tavalliset ihmiset eivät edes tiedä, että tuo nimi on kirous.
He eivät tiedä, että oikea nimi on Jeshua,
mikä tarkoittaa pelastusta.
Aikaisemmin oli myös paljon paineita ortodoksijuutalaisten taholta,
mutta viimeisten 10-15 vuoden aikana ortodoksijuutalaisten politiikassa
on paljastunut paljon korruptiota,
eivätkä israelilaiset enää kunnioita ortodoksijuutalaisuutta samalla tavalla.
Nyt ihmiset ovat vapaampia etsimään vastauksia.
30 vuotta sitten israelilaiset pelkäsivät lukea Uutta Testamenttia.
Nykyään sitä saatetaan lukea koulussa historiankirjana.
Monet ihmiset ovat kiinnostuneita opiskelemaan Uutta Testamenttia.
Monet israelilaiset haluavat tietää, kuka tämä Jeesus on.
Kuka on Messias? Mitä Jumala tahtoo minusta?
Ihmiset ovat avoimempia kuulemaan todistusta
Jeesukseen uskovalta juutalaiselta.
He eivät säikähdä, vaan ovat uteliaita.
He ovat avoimia, koska juutalainen yhteiskunta on niin pluralistinen.
Täällä on ortodoksijuutalaisia, reformijuutalaisia, maallistuneita,
erilaisia juutalaisryhmiä. Ihmiset ovat vähemmän agressiivisia.
He eivät halua uskontoa, vaan suhteen elävän Jumalan kanssa.
Kun he näkevät enemmän ja enemmän messiaanisia juutalaisia, heidän
kiinnostuksensa lisääntyy.
Todistamme Jeesuksesta päivittäin.
Kampanjamainen evankeliointi ei sovi meille.
Todistamme päivittäin elämämme kautta.
En usko, että meidän tulisi provosoida,
koska ennakkoluuloja on jo tarpeeksi.
Mutta emme ole mikään maanalainen liike.
Kerromme avoimesti ihmisille, mikä on Israelin ainoa toivo.
Rauhanneuvotteluissa ei ole toivoa, vaan ainoastaan Jeesuksessa.
Silti täällä toimii muutamia lähetystyön vastaisia järjestöjä,
jotka keräävät rahoitusta toimimalla messiaanisia juutalaisia vastaan.
Heidän täytyy osoittaa eri keinoin, että he vastustavat uskovia.
Olemme vähemmistö, mutta tiedotusvälineet puhuvat meistä.
Sanomalehdet, televisio ja radio tekevät juttuja meistä.
Tämä haastaa ihmisiä. Luulen, että tämä lisää kosketustamme ei-uskoviin.
Messiaaniset ovat niin hyvin integroituneita yhteiskuntaan,
etteivät ihmiset voi jättää Jeesuksen nimeä huomiotta.
Tiedotusvälineet puhuvat meistä enemmän kuin
koskaan Israelin valtion olemassaolon aikana.
Jeesuksesta puhutaan televisiossa, radiossa ja lehdissä.
Rabbitkin ovat alkaneet kirjoittaa Hänestä,joskus jopa myönteisesti.
Ilmapiiri on muuttunut, ja
mitä israelilaisemmiksi seurakunnat tulevat,
sitä helpompi ihmisten on tulla sisään kysymään Jeesuksesta.
Mielestäni ovet ovat auki, ja ilosanoma on alkanut levitä
juutalaisella tavalla voimakkaasti ympäri Israelia.
Toivon, että Herra auttaa seurakuntaa pääsemään
syvemmälle identiteettiinsä Jeesuksessa.
Kysymykset identiteetistä ovat ymmärrettäviä, koska
juutalaisilla ei ole ollut messiaanista yhteisöä lähes 2000 vuoteen.
Euroopassa on ollut muutamia ryhmiä, mutta muuten tämä on uutta,
ja vie aikaa.
Tarvitsemme voimakasta Pyhän Hengen vuodatusta,
koska kabbala, new age ja kaikenlaiset pimeyden voimat
yrittävät estää israelilaisia löytämästä Jeesusta.
Tarvitsemme jotain voimakasta taivaasta voidaksemme osoittaa
Jumalan valtakunnan todellisuuden ja auktoriteetin.
Juutalaisten palaaminen tähän maahan
on Jeesuksen viikunapuuvertauksen täyttymys.
Hän puhuu kukkaan puhkeavasta viikunapuusta,
mikä tarkoittaa kesän olevan lähellä.
Kesä on hepreaksi "kaitz".
Sana on foneettisesti lähellä sanaa "ketz", mikä tarkoittaa loppua.
Viikunapuu tarkoittaa Israelia.
Jeremiaan kirjan mukaan viikunat ovat vertauskuva Israelista.
Israelin geografinen ja poliittinen ennalleen asettaminen,
sekä messiaanisen seurakunnan teologinen ennalleen asettaminen
on hyvin tärkeää, koska voimme opettaa Jeesuksesta
juutalaista näkökulmaa käyttäen.
Messiaanisen seurakunnan syntyminen koskee myös kirkkoa, josta on
jo monta vuosisataa puuttunut juutalainen elementti.
Messiaaniset juutalaiset ovat Israelin ensihedelmiä.
Tämä on lopunaikojen merkki.
Profeetta Hesekiel profetoi kuivista luista,
joihin tuli Henki ja ne heräsivät eloon.
Apostoli Paavali sanoo Roomalaiskirjeessä, että
Israel tulee olemaan niinkuin elämä kuolleista.
Tämän prosessin alun voi nähdä messiaanisessa seurakunnassa.
Uskon, että seurakunnillamme on tärkeä paikka Jumalan suunnitelmassa
ja jossain vaiheessa Jumala tulee puhumaan Israelin kansalle selkeästi.
Hän haluaa puhua tälle kansalle, ja kertoa ilosanomasta.
Emme tiedä, miten Hän sen tekee, mutta Hän tekee sen varmasti.
Hän valmistaa seurakuntaansa vastaanottamaan tulevan sadon.
Täytyy ymmärtää, että juutalainen uskova on juutalainen uskova.
Hänellä on sama Jumala, sama Messias ja sama Pyhä Henki, mutta eri kansa.
Jumala on on kutsunut Israelin kansana, ja pakanat kansoina.
Jumala on sadonkorjuun Herra.
Mutta kuka on ensihedelmien herra? Me.
Jumala kielsi Israelin kansaa noudattamasta kanaanilaisten tapoja.
Hän pyysi israelilaisia tuomaan ensihedelmänsä Hänelle,
ja lupasi sen jälkeen tuottaa sadon.
Jos emme huolehdi ensihedelmistä, sato kärsii.
Jumala käski israelilaisia laskemaan päiviä pääsiäisestä.
Pääsiäisen jälkeisenä päivänä merkittiin ensihedelmät,
ja niistä huolehdittiin seuraavat 50 päivää.
Sitten ensihedelmät annettiin Herralle.
Herra lupasi voidella tehdyn työn ja tuoda sadon.
On tärkeää, että maailmanlaajuinen seurakunta ymmärtää
Israelin olevan se ensihedelmä.
Sitä täytyy hoitaa, jotta Jumala voisi tuoda sadon kaikille kansoille.
Ei ole kyse Israelista itsestään, vaan Jumalan suunnitelmasta,
jonka keskellä Israel sattuu olemaan.
Israel on nyt tullut Jumalan suunnitelman keskipisteeseen.
Kirkko ei voi olla täydellinen, ennenkuin messiaaninen seurakunta
löytää oman paikkansa koko seurakunnassa.
Jos kirkko ei herää näkemään, mitä Jumala tekee Israelin kanssa,
se ei saata nähdä, mitä Jumala pyytää seurakuntaa tekemään.
On tärkeää, että Suomen uskovat kokevat yhteyttä Israelin ja
messiaanisten juutalaisten kanssa,
erityisesti nyt kun antisemitismi kasvaa,
ja tiedotusvälineet ovat Israelia vastaan.
Rohkaisen Suomen uskovia rukoilemaan Israelin ja
messiaanisen seurakunnan puolesta ja
pysymään lähellä Raamatun sanaa.
On surullista kuulla, että liberalismi on päässyt sisälle
seurakuntiin Suomessa ja muissa maissa. Tämä on väärä suunta.
Uskovien pitäisi tulla lähemmäksi Israelin Jumalaa.
Minä en häpeä kutsua itseäni raamatulliseksi siionistiksi.
Jumala itse on siionisti, koska Hän antoi kaikki lupaukset Siionille.
On surullista, että palestiinalaiset opettavat päinvastaista.
Kristittyjen tulee tietää, mikä on Jumalasta, ja mikä ei.
Israel on Jumalasta, ja Siionin lupaukset ovat Jumalalta.
Ihmisten ei tarvitse pelätä olla raamatullisia siionisteja vaan
heidän täytyy ymmärtää, että olemme hyvin lähellä Messiaan paluuta.
Meidän tulee ottaa Jumalan sana vakavasti, eikä antaa sallivan
asenteen hallita elämäämme ja seurakuntiamme.
Olemme herätyksen ajan alussa. Ihmiset ovat avoimia ilosanomalle.
Jotkut vähemmistön organisaatiot myös vastustavaat ilosanomaa.
Me olemme myös vähemmistö, mutta meillä on vahvempi Jumala ja
vahvempi Messias, joka istuu jo valtaistuimella.
Meidän ei tarvitse puolustaa Messiasta,
vaan hän puolustaa meitä,
jos julistamme evankeliumia rohkeasti, viisaasti ja rakkaudella.